# **MÅNEDSBREV FOR FEBRUAR 2017**


Hva har vi gjort i **JANUAR**:

Da er januar forbi, og vi har kommet godt i gang med eventyret om skinnvotten. Vi har formidlet eventyret både i samling og smågrupper ved bruk av konkreter. Vi har blitt godt kjent med de ulike dyrene som er med i eventyret, vi har brukt nøkkelordene og sangene aktivt sammen med barna. Nøkkelordene blir brukt i samling og grupper, men også i bordsituasjon hvor dyrene ofte er samtaletema under lunsjmåltidet.

Vi har hatt aktiviteter med fokus på sanseopplevelse og erfaringer rundt snø og is. Vi hadde en dag hvor det kom et lite lag med snø. Denne dagen grep vi muligheten til å lage snøengler og renne i lekefjellet. Det var gøy for både store og små.

****Vi har i grupper eksperimentert med vann. Vi har kjent på varmt og kaldt vann, vi har fryst vann både med og uten farge, vi har også sett både is og snø smelte. Vi har eksperimentert med primærfargene blå, gul og rød oppi vannet med og uten olje i. Det er så mye gøy vi kan gjøre med vann og det skal vi fortsette med i februar.

Vi gikk siste fredagen i januar en fellestur hele avdelingen. Turen gikk til stokkavannet. Vi hadde med oss fuglemat som vi hadde laget i smågrupper tidligere. Vi hang opp fuglemat i trærne, og vi er spente på om fuglene har spist dette til neste tur. Noe av fuglematen fikk endene og måkene med vannet og noe av fuglematen var så fristende at noen av barna ikke klarte å la være å smake. Det smakte kjempe godt! Til tross for litt kjølig og tåkete start på turen, avsluttet vi med lunsj under blå himmel.

****

Vi har hatt en bursdagsfeiring denne måneden. Alex ble 2 år den 6 januar. Vi feiret med raketter, sang, krone og bursdagssmoothie. Hurra Hurra!

Tirsdag 31.01 var Josef sin siste dag hos oss i barnehagen. Det er vanskelig for både barna og oss voksne og forstå at han skulle slutte. Vi kommer til å savne han masse.

**Februar:**

I Februar skal vi arbeide videre med tema vinter og eventyret Skinnvotten. Gjennom historien skal vi jobbe videre med sosiale målene turtaking, deling og hjelpe hverandre. Nøkkelord og sanger blir de samme som sist måned. I slutten av måneden vil vi avslutte med et fellesopplegg på tvers av avdelingene om eventyret Skinnvotten. Mer info kommer om denne markeringen av avsluttende prosjekt..

**NØKKELORD**

**VINTER SKINNVOTTEN**

|  |  |
| --- | --- |
| * Snø * Is * Iskrystall * Ski | * MC900013240[1]Votter * Mus * Frosk * Hare * Rev * Villsvin * Bjørn * Ulv |

**SANGER REGLER**

|  |  |
| --- | --- |
| * Se nå snør det * Det snør det snør * Det var reven og rotta og grisen * Når en liten mus skal ut å gå | * Snøen faller, alt blir hvitt * Skinnvotten * Syv dyr i votten * Snøkrystaller |

**PRAKTISK INFORMASJON:**

**Varm mat i Februar:**

2.2 Laksegrateng m/potet og grønnsaker

7.2 Tomatsuppe m/makaroni og egg

9.2 Fiskekaker m/saus, potet og grønnsaker

14.2 Pasta Bolognese

16.2 Fiskegrateng m/potet og grønnsaker

21.2 Fiskeburger i pitabrød m/grønnsaker

23.2 Lapskaus

25.2 Fiskepinner m/bernaisesaus, ris og grønnsaker

28.2 Grønnsakgrateng m/kyllingpølse

* Vi har opplevd at klær og sko forsvinner. Sjekk at det er navn i alt, vi klare ikke å vite hvem som er hvem sitt uten dette.
* Vi har hengt opp lapp med oversikt over de som skal ha vinterferie. Skriv dere på denne, eller i ebarnehage viss barna skal ha fri.
* Vi ønsker at alle blir levert **før** 8.00 eller **etter** 8.30. Vi spiser kl 8.00 og ønsker minst mulig forstyrrelser for de barna som allerede har kommet og skal spise frokost sammen i barnehagen.

Kontakt info.

Tlf: 51 55 88 00

Mail: rev@tastarustaa-barnehage.no

**Vennlig hilsen**

**Kristin, Lene, Mona og Therese**